मुंबई के अपराध की दुनिया को जानने वाले जानते हैं कि राजन नायर दर्जी की नौकरी करता था. 25 से 30 रुपए कमा पाता था. उसकी गर्लफ्रेंड का बर्थडे आया. पैसों की ज़रूरत हुई तो उसने एक टाइपराइटर चुराकर बेच दिया.इन पैसों से राजन नायर गर्लफ्रेंड की ज़रूरतें पूरी करने लगा, जल्द ही पुलिस ने गिरफ्तार कर राजन नायर को तीन साल के लिए जेल भेज दिया. जेल से निकलकर राजन ने गुस्से में अपनी गैंग बना ली. नाम ‘गोल्डन गैंग’, जो आगे जाकर ‘बड़ा राजन गैंग’ कहलाया. बताया जाता है कि 1991 में एक मलयाली फ़िल्म आई थी ‘अभिमन्यु’ जो बड़ा राजन की ज़िंदगी पर आधारित थी उसमें इन घटनाओं को दिखाया गया है, बड़ा राजन की भूमिका इस फ़िल्म में मोहनलाल ने की थी.